《过琴斋》
宋代·董嗣杲

乘閒过琴斋，作意登漪岚。
棠湖漾其北，紫霄耸其南。
阑干压池芳，渌净拖柔蓝。
行人冒游尘，名利多沉酣。
尽倾沧江水，莫洗浊世贪。
出群赵家玉，吏此长子男。
台府严且明，举动百不堪。
临流自照心，谋饱无肥甘。
景物固尔佳，何暇同清谈。
买舟过柴桑，东归面无惭。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。